sagorsarker/bangla-wikipedia huggingface dataset:
শাহপরান সরকারি কলেজ

শাহপরান সরকারি কলেজ (সিলেটি: ꠡꠣꠢꠙꠞꠣꠘ ꠡꠞꠇꠣꠞꠤ ꠇꠟꠦꠎ) (পূর্বনাম:গভঃ কমার্শিয়াল ইনস্টিটিউট, সিলেট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি সিলেট বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর সিলেট অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'ইউএসএইড'-এর আর্থিক ও কারিগরি সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়। প্রতিষ্ঠানটির পাশেই সিলেট সরকারি টেকনিক্যাল স্কুল ও কলেজ ও সিলেট পলিটেকনিক ইনস্টিটিউট অবস্থিত।
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস স্টাডিজ' (ডিআইবিএস) নামে একটি কর্মমুখী শিক্ষা কোর্স পরিচালনা করা হয়।
সাদা পাকুড়

সাদা পাকুড় একটি অতি বৃহৎ পত্র ঝরা বৃক্ষ। আকার-আকৃতিতে বট গাছের মতোই বিশাল ও বিস্তৃত। সাধারণত দক্ষিণ-পূর্ব এশিয়া ও অস্ট্রেলিয়ায় এই গাছ দেখতে পাওয়া যায়। বৃক্ষটির বৈজ্ঞানিক নাম "ficus virens var sublanceolata" এবং ইংরেজি নাম "white fig". বাংলাদেশ ও এর তৎসংলগ্ন অঞ্চলে এই বৃক্ষ বিরল। চৈত্র-বৈশাখ মাসে এ গাছে পাতা ঝরে গিয়ে নতুন পাতা গজায়। পাতা মসৃণ ও ডিম্বাকৃতি ফলার মতো। গাছটিতে ছোট ছোট গোলাকার সাদা রঙের ফল ধরে। এই ফল পাখির প্রিয় খাবার। সাধারণত এপ্রিল থেকে সেপ্টেম্বর মাসে গাছটিতে ফল ধরে।
গাজীপুর জেলার কালিয়াকৈর উপজেলায় বোয়ালী ইউনিয়নের বাঁশতলী গ্রামে সাম্প্রতিককালে আবিষ্কৃত হয় আনুমানিক ৩০০ বছর বয়সী একটি অচেনা বৃক্ষ। বাংলাদেশ নদী বাঁচাও আন্দোলন এর আমন্ত্রণে বিপন্ন উদ্ভিদ ও প্রানীসংরক্ষণ ফাউন্ডেশন, বাংলাদেশ (ইপ্যাক ফাউন্ডেশন) এর উদ্যোগে ২২ মে, ২০১৫ খ্রিষ্টাব্দে বৃক্ষটির নিচে একটি সভার আয়োজন করা হয়। বৃক্ষটির বিভিন্ন বৈশিষ্ট্য দীর্ঘদিন পর্যালোচনার পর ইপ্যাক ফাউন্ডেশন এর নাম দেয় ‘সাদা পাকুড়’। সভায় অচিন বৃক্ষটির ‘সাদা পাকুড়’ নামকরণ ঘোষণা করেন ইপ্যাক ফাউন্ডেশনের সেক্রেটারী জেনারেল আখতারুজ্জামান চৌধুরী। কালিয়াকৈরের বাঁশতলী গ্রাম ছাড়া বাংলাদেশের অন্য কোথাও এখন পর্যন্ত এই গাছ সম্পর্কে কোন তথ্য পাওয়া যায় নি।
বাংলাদেশের সাবেক সরকারি কমার্শিয়াল ইনস্টিটিউটের তালিকা

এটি বাংলাদেশের সাবেক সরকারি কমার্শিয়াল ইনস্টিটিউটসমূহের তালিকা। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে গভ. কমার্শিয়াল ইনস্টিটিউট স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা ইউএসএইডের আর্থিক ও কারিগরী সহায়তায় ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়। এই প্রতিষ্ঠানগুলোতে ডিপ্লোমা ইন বিজনেস স্টাডিস, সংক্ষেপে "ডিআইবিএস" নামের দুই বছর মেয়াদী কোর্স পড়ানো হতো। এটি এসএসসি সমমানের কোর্স ছিল। সব প্রতিষ্ঠানই মাধ্যমিক ও উচ্চ মাধ্যমিক শিক্ষা বোর্ড, ঢাকার অধীনে পরিচালিত হতো। এছাড়া কয়েকটি ইনস্টিটিউট বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র ছিল। ১২ মে, ২০১৬ সালে এ সকল কমার্শিয়াল ইনস্টিটিউট কে উচ্চ মাধ্যমিক বিদ্যালয়ে রূপান্তর করে বিজ্ঞান, মানবিক ও ব্যবসায় শিক্ষা বিভাগ খোলার অনুমোদন দিয়ে বিভিন্ন মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে কমার্শিয়াল ইনস্টিটিউটসমূহের নামে পরিবর্তন এনে ভিন্ন ভিন্ন নামকরণ করা হয়। সীমিত অবকাঠামো ও জনবল বৃদ্ধি না হওয়ায় এই কলেজগুলোতে জাতীয় বিশ্ববিদ্যালয়ের অধিভুক্ত হয়ে স্নাতক শ্রেণির কার্যক্রম চালু করা যায়নি।
কমার্শিয়াল ইনস্টিটিউটসমূহকে উচ্চ মাধ্যমিক বিদ্যালয় বা কলেজে রূপান্তর করার সাথে এগুলোর নামও পরিবর্তন করা হয়। নামকরণের ক্ষেত্রে ""জেলা নাম" + সরকারি কলেজ"-কে অগ্রাধিকার দেয়া হয়। এই নীতিতে পাবনা সরকারি কলেজ, ফরিদপুর সরকারি কলেজ বগুড়া সরকারি কলেজ, ময়মনসিংহ সরকারি কলেজ, ও খুলনা সরকারি কলেজ এবং যশোর সরকারি কলেজ এর নামকরণ করা সম্ভব হয়। এই নীতিটি কিছু জেলার একই নামে শিক্ষাপ্রতিষ্ঠান থাকায় তা কার্যকর হয়নি। সেক্ষেত্রে ""জেলার নাম"+ সরকারি সিটি কলেজ" নীতি নির্ধারন করা হয়। এই নীতিতে কুমিল্লা সরকারি সিটি কলেজ, কুষ্টিয়া সরকারি সিটি কলেজ, দিনাজপুর সরকারি সিটি কলেজ ও রংপুর সরকারি সিটি কলেজের নামকরণ হয়। চট্টগ্রামের বাকলিয়া সরকারি কলেজ, ঢাকার মোহাম্মদপুর সরকারি কলেজ, বরিশালের আলেকান্দা সরকারি কলেজ ও ফেনীর মহিপাল সরকারি কলেজ নামকরণ করা হয় এলাকার নামে। অন্য নামে নামকরণ করা হয় সিলেটের শাহপরান সরকারি কলেজ ও রাজশাহীর সরকারি বরেন্দ্র কলেজকে।
পরবর্তীতে কুষ্টিয়া সরকারি সিটি কলেজ এর নাম ভিন্ন একটি প্রতিষ্ঠান কুষ্টিয়া সিটি কলেজের কারণে আবার পরিবর্তন করে কুষ্টিয়া সরকারি সেন্ট্রাল কলেজ করা হয়। খুলনা সরকারি কলেজের নাম পরিবর্তন করে করা হয় সরকারি জয়বাংলা কলেজ। রাজশাহীর সরকারি বরেন্দ্র কলেজের নাম ভিন্ন একটি প্রতিষ্ঠান বরেন্দ্র কলেজের কারণে আবার পরিবর্তন করে শহীদ বুদ্ধিজীবী সরকারি কলেজ।
ময়মনসিংহ সরকারি কলেজ

ময়মনসিংহ সরকারি কলেজ (পূর্বনাম: গভঃ কমার্শিয়াল ইনস্টিটিউট, ময়মনসিংহ) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি ময়মনসিংহ শহরে অবস্থিত। ব্যবসায় শিক্ষার ক্ষেত্রে বৃহত্তর ময়মনসিংহ অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্সিয়াল ইনস্টিটিউটসমূহ স্থাপিত হয়।
এই সরকারি কলেজটি ২০১৬ সাল থেকে সরকারিভাবে পরিচালিত হওয়া শুরু করে এবং ময়মনসিংহ শহরের অন্যতম সেরা কলেজ এ রূপ লাভ করে। ২০১৬ সাল থেকে এটি সাধারণ কলেজ হিসেবে চালিত হচ্ছে।
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস স্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
আলেকান্দা সরকারি কলেজ

আলেকান্দা সরকারি কলেজ, বরিশাল (পূর্বনাম: সরকারি কমার্শিয়াল ইনস্টিটিউট, বরিশাল) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বরিশাল বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর বরিশাল অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮১ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়। ১৯৮০ সাল  পর্যন্ত এ প্রতিষ্ঠানগুলি পলিটেকনিক ইনষ্টিটিউটের সাথে একীভূত ছিল। শুরুতে যে উদ্দেশ্য নিয়ে কলেজটি প্রতিষ্ঠা করা হয়েছিল, সময়ের পরিবর্তনে এখন তার প্রয়োজনীয়তা আর তেমন না থাকায় এবং সরকারি সম্পদের সুষ্ঠ ব্যবহারের লক্ষ্যে কলেজটিকে সাধারণ কলেজে রূপান্তর করা হয়। বর্তমানে এ কলেজের প্রশাসনিক দায়িত্বভার অন্যান্য সরকারি কলেজের মত গণপ্রজাতন্ত্রী বাংলাদেশ সরকারের শিক্ষা মন্ত্রণালয় তথা মাধ্যমিক ও উচ্চশিক্ষা অধিদপ্তর এর উপর ন্যস্ত।
এই প্রতিষ্ঠানটিতে ঢাকা শিক্ষা বোর্ড এর অধীনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
পাবনা সরকারি কলেজ

পাবনা সরকারি কলেজ (পূর্বনাম: গভঃ কমার্শিয়াল ইনস্টিটিউট, পাবনা) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি পাবনা জেলা সদরে অবস্থিত। ব্যবসায় শিক্ষার ক্ষেত্রে বৃহত্তর পাবনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে "গভ. কমার্শিয়াল ইনস্টিটিউট" স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালিত হচ্ছিল। ২০১৬ সালে এক সরকারি প্রজ্ঞাপনের মাধ্যমে কলেজটি পাবনা সরকারি কলেজ নামকরণ করা হয়। বর্তমানে কলেজটিতে মাধ্যমিক ও উচ্চমাধ্যমিক শিক্ষাবোর্ড, রাজশাহীর অধীনে বিজ্ঞান, মানবিক ও ব্যবসায় শিক্ষা বিভাগে প্রায় ১৫০০ জন শিক্ষার্থী পড়াশোনা করছে।
ফরিদপুর সরকারি কলেজ

ফরিদপুর সরকারি কলেজ, ফরিদপুর (পূর্বনাম: "গভঃ কমার্শিয়াল ইনস্টিটিউট, ফরিদপুর") বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি ফরিদপুর পৌরসভার কমলাপুর মৌজায় অবস্থিত। ব্যবসায় শিক্ষার ক্ষেত্রে বৃহত্তর ফরিদপুর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
সরকারি জয়বাংলা কলেজ, খুলনা

সরকারি জয়বাংলা কলেজ, খুলনা বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান, যেটি খুলনা বিভাগীয় সদরে অবস্থিত। প্রাক্তন নাম খুলনা সরকারি কলেজ।
ব্যবসায় শিক্ষার শিক্ষাপ্রতিষ্ঠান হিসেবে স্থাপিতক্ষেত্রে বৃহত্তর খুলনা অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৮ সালে প্রতিষ্ঠিত হয়। পরবর্তীতে, ১৬ সেপ্টেম্বর ২০১৯ তারিখে শিক্ষা মন্ত্রণালয়ের হতে প্রজ্ঞাপন জারির মাধ্যমে কলেজের নাম খুলনা সরকারি কলেজ হতে সরকারি জয়বাংলা কলেজ, খুলনা-তে পরিবর্তন করা হয়। ১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটি মাধ্যমিক ও উচ্চ মাধ্যমিক শিক্ষা বোর্ড, যশোর এর অধিনে পরিচালিত হয়। শুধুমাত্র একাদশ-দ্বাদশ শ্রেনীর শিক্ষা কার্যক্রম চালু থাকায় শিক্ষার্থীদের পড়াশোনা জড়ালো করা হয়। বিজ্ঞান, মানবিক ও ব্যবসায় শিক্ষা এই তিনটি গ্রুপভিত্তিক ক্লাস নিয়মিত হয়। এই কলেজে ভর্তি যোগ্যতা জিপিএ ৪.০০। এস.এস.সি পরীক্ষার ফলাফলের ভিত্তিতে ভর্তি যোগ্যতা নির্ধারণ করা হয়। পাঠ দানের পাশাপাশি সহশিক্ষা, বির্তক প্রতিযোগিতা, বিএনসিসি, বিজ্ঞান ক্লাব ইত্যাদি ধরনের কার্যক্রম চালু আছে।
কারিগরি ও ব্যবসায় শিক্ষা সম্প্রসারণের লক্ষ্যে খুলনা শহরের প্রাণকেন্দ্রে বিগত ১৯৬৮খ্রি. খুলনা সরকারি কমার্শিয়াল ইনস্টিটিউট নামে প্রতিষ্ঠানটি যাত্রা শুরু করে। ১২.০৫.২০১৬খ্রি. তারিখে শিক্ষামন্ত্রণালয়ের এক প্রজ্ঞাপন জারির মাধ্যমে কলেজটিকে সাধারণ কলেজে রূপান্তর করে। তখন কলেজটির নামকরণ করা হয় "খুলনা সরকারি কলেজ, খুলনা" । অতঃপর বিজ্ঞান, মানবিক ও ব্যবসায় শিক্ষা শাখায় উচ্চ মাধ্যমিক শ্রেণিতে পাঠদান কার্যক্রম শুরু হয়। খুলনা শহরে "খুলনা সরকারি কলেজ" এর কাছাকাছি নামে একাধিক শিক্ষা প্রতিষ্ঠান থাকায় শিক্ষার্থী ভর্তি, মাধ্যমিক ও উচ্চ মাধ্যমিক শিক্ষা বোর্ড, যশোর এর সাথে সুষ্ঠু যোগাযোগ রক্ষায় বিভিন্ন রকম জটিলতার সৃষ্টি হয় এবং কলেজটির নাম পরিবর্তন করা অনিবার্য হয়ে পড়ে। এ পরিপ্রেক্ষিতে তৎকালীন অধ্যক্ষ প্রফেসর ড. মোল্লা আমির হোসেন একটি ইউনিক নাম রাখার উদ্যোগ গ্রহণ করেন। কলেজের শিক্ষক পরিষদের সভায় মহান মুক্তিযুদ্ধের স্লোগান জয়বাংলা কে সংযোজননের মধ্য দিয়ে সরকারি জয়বাংলা কলেজ, খুলনা নামকরণের প্রস্তাব সর্বসম্মতিক্রমে গৃহীত হয়। "সরকারি জয়বাংলা কলেজ, খুলনা" হিসাবে বিগত ১৮.১২.২০১৯খ্রি. প্রজ্ঞাপন জারি করে।
বগুড়া সরকারি কলেজ

বগুড়া সরকারি কলেজ (পূর্বনাম: গভঃ কমার্শিয়াল ইনস্টিটিউট, বগুড়া) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বগুড়া জেলা সদরে অবস্থিত। এটি বগুড়া শহরের প্রাণকেন্দ্র সাতমাথায় শেরপুর রোডে অবস্থিত। এই কলেজটিতে একাদশ ও দ্বাদশ শ্রেণিতে বিজ্ঞান,মানবিক ও ব্যবসায় শিক্ষা শাখায় পাঠদান করা হয়।
বগুড়া জেলা সদরের প্রাণকেন্দ্র সাতমাথায় অবস্থিত বগুড়া সরকারি কলেজ। প্রতিষ্ঠানটি মূলত ব্রিটিশ সাম্রাজ্য কাল থেকে যাত্রা শুরু করে। তখন এর নাম ছিল এডওয়ার্ড ইন্ডাস্ট্রিয়াল স্কুল। সেসময় এখানে মূলত বিভিন্ন হাতের কাজ শেখানো হতো। পরবর্তীতে তৎকালীন পাকিস্তান সরকার ১৯৬৫ সাল থেকে এটি গভঃ কমার্শিয়াল ইন্সটিটিউট হিসেবে কারিগরি শিক্ষা পরিদপ্তরের নিয়ন্ত্রণে পরিচালনা শুরু করে। তখন থেকে এই প্রতিষ্ঠানে বগুড়া পলিটেকনিক ইন্সটিটিউট এর অধীনে ২ (দুই) বছর মেয়াদী ডিপ্লোমা ইন কমার্স কোর্স চালু হয়। শিক্ষা মন্ত্রণালয়ের নির্দেশে ১৯৮১ সালে প্রতিষ্ঠানটি বগুড়া পলিটেকনিক ইন্সটিটিউট থেকে পৃথক হয়ে বগুড়া গভঃ কমার্শিয়াল ইন্সটিটিউট হিসেবে যাত্রা শুরু করে। পরবর্তীতে ১৯৮৪ সালে দেশের সকল কমার্শিয়াল ইন্সটিটিউটকে বাংলাদেশ কারিগরি শিক্ষা বোর্ড থেকে পৃথক করে মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনস্থ করা হয় তখন ডিপ্লোমা ইন কমার্স কোর্সের নাম পরিবর্তন করে ডিপ্লোমা ইন বিজনেস স্টাডিজ রাখা হয়। তখন সেখানে হিসাববিজ্ঞান ও সাচিবিক বিদ্যা (বাংলা) বিভাগে ছাত্র-ছাত্রী অধ্যয়ন করতো। তবে প্রতিষ্ঠানটির সনাতন কোর্স সমূহ বর্তমান শিক্ষা ব্যবস্থার সাথে সামঞ্জস্যপূর্ণ না হওয়ায় ২০১৬ সালের ১২ই মে শিক্ষা মন্ত্রণালয়ের আদেশে দেশের পুরাতন ১৬ টি গভঃ কমার্শিয়াল ইন্সটিটিউটকে যুগোপযোগী করার উদ্দেশ্যে নাম পরিবর্তন করার সুপারিশ করা হয়। তখন বগুড়া গভঃ কমার্শিয়াল ইন্সটিটিউটের নাম পরিবর্তন করে বগুড়া সরকারি কলেজ করা হয় এবং একে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনস্থ করা হয়। ২০১৬-১৭ শিক্ষাবর্ষ থেকে একাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় শিক্ষার্থী ভর্তি শুরু হয়।
বর্তমানে এখানে বাংলা মাধ্যমে একাদশ ও দ্বাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় পাঠদান করা হচ্ছে।
বর্তমানে কলেজটিতে রোভার স্কাউট, ডিবেট ক্লাব, বিজ্ঞান ক্লাব, সাংস্কৃতিক ক্লাব ও সততা সংঘের কার্যক্রম চলমান আছে।
লর্ড উইলিয়াম বেন্টিংক

লেফটেন্যান্ট জেনারেল লর্ড উইলিয়াম হেনরি কাভেন্ডিস-বেন্টিংক (১৪ সেপ্টেম্বর ১৭৭৪ - ১৭ জুন ১৮৩৯), লর্ড উইলিয়াম বেন্টিংক হিসাবে অধিক পরিচিত, একজন ব্রিটিশ সামরিক কর্মকর্তা ও প্রশাসক ছিলেন। তিনি ১৮২৮ থেকে ১৮৩৫ সাল পর্যন্ত ভারতের গভর্নর জেনারেল ছিলেন।
বেন্টিংক বাকিংহামশায়ারে জন্ম গ্রহণ করেন। তিনি ছিলেন প্রধানমন্ত্রী ইউলিয়াম ক্যাভেন্ডিস ও ডরোথি বেন্টিংকের দ্বিতীয় সন্তান।
বেন্টিংক ২৮ জানুয়ারি ১৭৯১ সালে ১৬ বছর বয়সে রাজকীয় বাহিনীর কোল্ডসিট্রম গার্ড রেজিমেন্টে যোগদান করেন। ৪ আগস্ট ১৭৯২ সালে ২য় ড্রাগুন রেজিমেন্টে তিনি ক্যাপ্টেন-লেফটেন্যান্ট পদে পদোন্নতি পান। ৬ এপ্রিল ১৭৯৩ সালে তিনি ক্যাপ্টেন পদে পদন্নোতি পান। ২৯ মার্চ ১৭৯৪ সালে তিনি মেজর হিসাবে পদোন্নতি পান। একই বছর জুলাই মাসে তিনি লেফটেন্যান্ট-কর্ণেল হিসাবে ২৪ ড্রাগন রেজিমেন্টে যোগদান করেন। ৯ জানুয়ারি ১৭৯৮ সালে বেন্টিংক কর্ণেল পদে পদন্নোতি পান ১৮০৩ সালে কিছুটা আকস্মিকভাবে ব্রিটিশ ভারতের মাদ্রাজের গভর্নর নিয়োগ করা হয়। ১৮০৫ সালের ১ জানুয়ারি তাকে মেজর জেনারেল পদে পদন্নোতি দেয়া হয়। বেন্টিংকের শাসনকাল মোটামুটি সফল ছিল। ১৮০৬ সালে ভেলোরে সংগঠিত এক বিদ্রোহের সূত্রধরে তার শাসনকালের সমাপ্তি হয়। সামরিকবাহিনীতে ভারতীয় সৈনিকদের তাদের দেশীয় পোশাক পরিধানের উপর এক নিষেধাজ্ঞার পরিপ্রেক্ষিতে এই বিদ্রোহ সংগঠিত হয় এবং ১৮০৭ সালে তাকে গ্রেট ব্রিটেনে ফেরত নেয়া হয়।
উপদ্বীপের যুদ্ধে যোগদানের পর, বেন্টিংককে সিসিলি দ্বীপের ব্রিটিশ বাহিনীর সর্বাধিনায়ক হিসাবে নিয়োগ করা হয়। ৩ মার্চ ১৮১১ সালে তাকে সম্মানজনক লেফটেন্যান্ট জেনারেল পদে পদন্নোতি দেয়া হয়। ১৮১৪ সালে বেন্টিংক ব্রিটিশ ও সিসিলির বাহিনীর নিয়ে জেনওয়া অবতরন করেন। সেখানে তিনি কিছু উদারনীতি অনুসারে করায় ব্রিটিশ সরকার এক বিব্রতকর পরিস্থিতির সম্মুখিন হয়। ১৮১৫ সালে বেন্টিংকে পুনরায় প্রত্যাহার করা হয়।
১৮০৩ সালে বেন্টিংক লেডি মেরিকে বিয়ে করেন। তাদের কোন সন্তান ছিল না। লর্ড বেন্টিংক ১৭ জুন ১৮৩৯ সালে , ৬৪ বছর বয়সে প্যারিসে মারা যান। মেরি মারা যান ১৮৪৩ সালে। তারা দুজনকেই লন্ডনের বেন্টিংক পরিবারের গোরস্থানে সমাহিত করা হয়।
জনি (চলচ্চিত্র)

জনি দেওয়ান নজরুল রচিত ও পরিচালিত ১৯৮৩ সালের বাংলাদেশী বাংলা ভাষার মারপিটধর্মী নাট্য চলচ্চিত্র। এতে প্রধান চরিত্রে অভিনয় করেছেন সোহেল রানা, সুচরিতা, জসিম, নূতন, আহমেদ শরীফ ও আজিম। চলচ্চিত্রটি ৮ম জাতীয় চলচ্চিত্র পুরস্কার শ্রেষ্ঠ চিত্রগ্রাহক (রঙিন) বিভাগে পুরস্কার অর্জন করে।
জনি চলচ্চিত্রের সঙ্গীত পরিচালনা করেছেন আলম খান। গীত রচনা করেছেন দেওয়ান নজরুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর।
৮ম জাতীয় চলচ্চিত্র পুরস্কার
জেমস হ্যারিসন (রক্তদাতা)

জেমস ক্রিস্টোফার হ্যারিসন (), (২৭ ডিসেম্বর ১৯৩৬ - ১৭ ফেব্রুয়ারি ২০২৫) দ্য ম্যান উইথ গোল্ডেন আর্ম নামেও পরিচিত, অষ্ট্রেলিয়ার একজন রক্ত প্লাজমা দাতা যার অস্বাভাবিক প্লাজমা সন্নিবেশ রেসাস রোগ এর চিকিৎসা হিসেবে ব্যবহৃত হয়। সারাজীবনে তিনি ১১৭৩ বার রক্তদান করেন। ২০১১ এর মে মাসে তিনি ১০০০ তম বারের রক্ত দানের মাইল ফলকে পৌঁছান। সারা জীবনে (১৯৫৪ খ্রিস্টাব্দ হতে ২০১৮ খ্রিস্টাব্দ পর্যন্ত) তিনি ২৪ লাখের বেশি শিশুকে নিশ্চিত মৃত্যুর হাত থেকে রক্ষা করেছেন। এজন্য তাকে The man of golden arm নামে আখ্যায়িত করা হয়।
জেমস ক্রিস্টোফার হ্যারিসন ২৭ ডিসেম্বর ১৯৩৬ সালে জন্মগ্রহণ করেন।
তার রক্তে রয়েছে Rho(D) Immune Globulin নামের একটি দূর্লভ অ্যান্টিবডি যা রেসাস অ্যানিমিয়া (+ve এবং -ve রক্তের গ্রুপের পিতামাতার সন্তান ধারণের ফলে সৃষ্টি হয়) নামের একটি ভয়ঙ্কর রোগের চিকিৎসায় প্রয়োজন হয়। ১৯৫৪ সালে তিনি তার ১৮ বৎসর বয়স থেকেই রক্তদান শুরু করেন (১৮ বছর বয়সের আগে রক্ত দান বৈধ নয়) এবং খুব শীঘ্রই তার রক্তে দূর্লভ এন্টিবডিটি আবিষ্কার করেন। তারপর থেকে কয়েক সাপ্তাহ অন্তর তিনি রক্ত দিয়ে আসছেন। তবে তার রক্তের রক্তরস (প্লাজমা) টুকুই এন্টিবডি সংগ্রহের জন্য যথেষ্ট এবং দুই-তিন সাপ্তাহ অন্তর প্লাজমা দান করা যায় এবং এন্টিবডি বিতরণের জন্য তাকে বেশ ঘন ঘন রক্ত দান করতে হয়।
রক্ত প্লাজমা হিসেবে প্রতি ২ সপ্তাহে একবার দান করা সম্ভব। তিনি মে ২০১১ সালে তার ১০০০ তম রক্তদানের মাইলফলক সম্পন্ন করতে সক্ষম হয়েছেন। এটা ৫৭ বছর সময়কালে প্রতি ৩ সপ্তাহে একবার রক্তদান করলেই কেবল সম্ভব।
২০২৫ সালের ১৭ ফেব্রুয়ারি ৮৮ বছর বয়সে অষ্ট্রেলিয়ার উমিনা বিচের পেনিনসুলা ভিলেজ নার্সিংহোমে ঘুমের মধ্যে তার মৃত্যু হয়।
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতির তালিকা

এই পাতাটিতে পশ্চিমবঙ্গে প্রাপ্ত প্যাপিলিওনিডি গোত্রের প্রজাপতিদের বৈজ্ঞানিক নাম এবং ছবিসহ নথিভুক্ত করা হল। পশ্চিমবঙ্গে এখনও পর্যন্ত ৩৯টির প্রজাতি সন্ধান পাওয়া গেছে।
Tribus: Leptocircini
Subspecies: "Graphium agamemnon agamemnon" (Oriental Tailed Jay)
Subspecies: "Graphium agetes agetes" (Assam Four-bar Swordtail)
Subspecies: "Graphium antiphates pompilius" (Indo-Chinese Five-bar Swordtail)
Subspecies: "Graphium aristeus anticrates" (Assam Chain Swordtail)
Subspecies: "Graphium chironides chironides" (Darjeeling Veined Jay)
Subspecies: "Graphium cloanthus cloanthus" (Himalayan Glassy Bluebottle)
Subspecies: "Graphium doson axionides" (Himalayan Common Jay)
Subspecies: "Graphium macareus indicus" (East Himalayan Lesser Zebra)
Subspecies: "Graphium nomius nomius" (Indian Spot Swordtail)
Subspecies: "Graphium sarpedon sarpedon" (Oriental Common Bluebottle)
Tribus: Papilionini
Subspecies: "Papilio alcmenor alcmenor" (Khasi Redbreast)
Subspecies: "Papilio bianor ganesa" (East Himalayan Common Peacock)
Subspecies: "Papilio castor polias" (Himalayan Common Raven)
Subspecies: "Papilio clytia clytia" (Oriental Common Mime)
Subspecies: "Papilio demoleus demoleus" (Northern Lime Swallowtail Or Lime Butterfly)
Subspecies: "Papilio memnon agenor" (Continental Great Mormon)
Subspecies: "Papilio nephelus chaon" (Khasi Yellow Helen)
Subspecies: "Papilio helenus helenus" (Oriental Red Helen)
Subspecies: "Papilio paris paris" (Chinese Paris Peacock)
Subspecies: "Papilio polymnestor polymnestor" (Indian Blue Mormon)
Subspecies: "Papilio polytes romulus" (Indian Common Mormon)
Subspecies: "Papilio protenor euprotenor" (Himalayan Spangle)
Tribus: Teinopalpini
Subspecies: "Meandrusa payeni evan" (Sikkim Yellow Gorgon)
Tribus: Troidini
Subspecies: "Atrophaneura polyeuctes polyeuctes" (Sylhet Common Windmill)
Subspecies: "Pachliopta aristolochiae aristolochiae" (Indian Common Rose)
Subspecies: "Troides helena cerberus" (Khasi Common Birdwing)
খালী

খাল শব্দের অর্থ দীর্ঘ খাত, জলপ্রবাহের খাই। শব্দটির উৎপত্তি হয়েছে সংস্কৃত খাত থেকে, যার অর্থ গভীর নালা।
খাল থেকে খালী। ভারতে আর বাংলাদেশে খালী প্রত্যয়যুক্ত স্থান-নামের বহুল ব্যবহার দেখা যায়।
বাংলাদেশে খালী নামযুক্ত দু’টি জেলা এবং নয়টি উপজেলা আছে।
তমিজউদ্দীন প্রামাণিক

শহীদ তমিজউদ্দীন প্রামাণিক (জন্ম: ১৯৩১ - মৃত্যু: ১৭ মে, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
তমিজউদ্দীন প্রামাণিকের বাড়ি লালমনিরহাট জেলার কালীগঞ্জ উপজেলার তুষভান্ডার ইউনিয়নের সুন্দ্রাহবি গ্রামে। তার বাবার নাম সয়েফউল্লাহ প্রামাণিক এবং মায়ের নাম তমিজন নেছা। তার স্ত্রীর নাম রেজিয়া খাতুন। তার তিন ছেলে এক মেয়ে।
তমিজউদ্দীন প্রামাণিক ১৯৭১ সালে গাইবান্ধার মুজাহিদ ব্যাটালিয়নে কর্মরত ছিলেন। মার্চ মাসের প্রথমার্ধে তিনি ছুটি নিয়ে গ্রামের বাড়িতে আসেন। মুক্তিযুদ্ধ শুরু হলে তিনি ইপিআর ও ছাত্র-যুবক সমন্বয়ে গড়া প্রতিরোধ যোদ্ধাদের সঙ্গে যোগ দেন। পরে তাদের সঙ্গে এপ্রিল-মে মাসে কুড়িগ্রাম জেলার নাগেশ্বরী ও ভূরুঙ্গামারীসহ কয়েকটি স্থানে প্রতিরোধ যুদ্ধে অংশ নেন।
১৯৭১ সালের ২৬ মে রংপুর ও কুড়িগ্রাম জেলার সীমান্তে পাকিস্তানি সেনারা প্রতিরোধ যোদ্ধাদের পাটেশ্বরী ডিফেন্সে ব্যাপক গোলাবর্ষণ শুরু করে। ফলে তাঁদের পক্ষে সেখানে টিকে থাকা সম্ভব হলো না। মুক্তিযুদ্ধের শুরুতে এখানে প্রতিরোধ যোদ্ধাদের একটি ডিফেন্স ছিল। দলে ছিলেন ইপিআর-মুজাহিদ-আনসার ও বেশ কয়েকজন ছাত্র-যুবক। তারা এই ডিফেন্সে অবস্থান নিয়ে পাকিস্তানি সেনাদের মোকাবিলা করতেন। ২৭ মে ভোরবেলা থানা হেডকোয়ার্টার্সে বসে আছেন প্রতিরোধ যোদ্ধাদের অধিনায়ক ক্যাপ্টেন নওয়াজেশসহ কয়েকজন। এমন সময় দুজন লোক সেখানে আসে। জানাল, তাদের বাড়ি উলিপুর উপজেলায়। তারা আরও বলল, পাকিস্তানি সেনারা ধরলা নদী অতিক্রম করেনি। তাই মুক্তিযোদ্ধাদের পুনরায় পাটেশ্বরীতে ডিফেন্স নেওয়া প্রয়োজন। এ জন্য তারা দুজন খুব জোরাজুরি করতে থাকে। ওই দুজনের সংবাদের ভিত্তিতে প্রতিরোধ যোদ্ধারা আবার পাটেশ্বরী ডিফেন্সে অবস্থান নেওয়ার সিদ্ধান্ত নিলেন। একটি ট্রাক, একটি পিকআপ ও একটি জিপ গাড়িতে রওনা হলেন প্রায় ১০০ জন যোদ্ধা। তাঁদের সঙ্গে রয়েছেন মুজাহিদ বাহিনীর তমিজউদ্দীন প্রামাণিক। আসলে ওই দুজন ছিল পাকিস্তানিদের অনুচর। পাকিস্তানিরা তাদের পাঠিয়ে দিয়ে পাটেশ্বরীতে অ্যামবুশ করে প্রতিরোধ যোদ্ধাদের অপেক্ষায় ছিল। প্রতিরোধ যোদ্ধাদের বহনকারী গাড়ি সেখানে পৌঁছামাত্র পাকিস্তানিরা আক্রমণ করে। প্রতিরোধ যোদ্ধারা দিশেহারা হয়ে পড়েন। প্রাথমিক হতচকিত অবস্থা কাটিয়ে তারা গাড়ি থেকে লাফিয়ে নিচে নেমে পাল্টা আক্রমণের চেষ্টা করলেন। প্রতিরোধ যোদ্ধারা খণ্ড খণ্ড যুদ্ধে লিপ্ত হন। কিন্তু পাকিস্তানি সেনাদের প্রচণ্ড আক্রমণের মুখে শেষ পর্যন্ত তারা ছত্রভঙ্গ হয়ে গেলেন। শহীদ হলেন বেশ কয়েকজন। এর পরও তাঁদের অন্যতম অধিনায়ক মুজাহিদ বাহিনীর অনারারি ক্যাপ্টেন তমিজউদ্দীন প্রামাণিক সংঘর্ষস্থল পরিত্যাগ না করে একাই সাহসিকতার সঙ্গে যুদ্ধ করতে থাকেন। তার গুলিতে বেশ কয়েকজন শত্রুসেনা হতাহত হয়। এই অসম যুদ্ধের একপর্যায়ে তিনিও শত্রুর গুলিতে শহীদ হন।
শেলবর্ন হোটেল

শেলবর্ন হোটেল একটি বিখ্যাত হোটেল যা আয়ারল্যান্ডের ডাবলিনের সেন্ট স্টিফেনস গ্রীণ এর দক্ষিণ পাশে একটি সুষমা-মণ্ডিত অট্টালিকায় অবস্থিত। বর্তমানে এটি ম্যারিয়ট ইন্টারন্যাশনাল দ্বারা পরিচালিত হয়। হোটেলটিতে সর্বমোট ২৬৫টি কামরা রয়েছে এবং আঠারো মাস সংস্কারের পর হোটেলটি ২০০৭ সালের মার্চ মাসে পুনরায় চালু করা হয়।
জন ম্যাক কার্ডি হোটেলটির নকশা তৈরি করেন এবং প্যারিসের এম. এম. বারবাজেট স্টুডিও হোটেলের বাহিরের চত্বরের চারটি ভাস্কর্য, দুজন নিউবিআন রাজকন্যা এবং তাদের দাসীর মূর্তিগুলো নির্মাণ করেন।
শেলবর্ন হোটেলটি ১৮২৪ সালে মার্টিন বার্ক দ্বারা নির্মিত হয়, যিনি টিপারারির অধিবাসী ছিলেন; মার্টিন সেন্ট স্টিফেনসের কাছাকাছি তিনটি টাউনহাউসের অধিকার লাভ করেন, যা ইউরোপের সবচেয়ে বড় গার্ডেন স্কয়ার। মার্টিন বার্ক তার নতুন হোটেলটির নামকরণ শেলবর্নের দ্বিতীয় আর্ল উইলিয়াম পেটির নামানুসারে দ্যা শেলবর্ন রাখেন।
১৯০০ সালের শুরুর দিকে, অ্যালোয়েস হিটলার জুনিয়ার, অ্যাডলফ হিটলারে সৎভাই ডাবলিনে থাকাকালীন হোটেলটিতে কাজ করেন।
১৯১৬ সালে ইস্টার রাইজিং এর সময় হোটেলটি অ্যান্ড্রুজ নামের একজন ক্যাপ্টেনের নেতৃত্বে ৪০ জনের একটি বিট্রিশ সৈন্যদল অধিগ্রহণ করে। তাদের উদ্দেশ্য ছিলো মাইকেল ম্যালিনের নেতৃত্বাধীন আইরিশ বাহিনীকে আক্রমণ করা।
১৯২২ সালে, ১১২ নম্বর কক্ষে আয়ারল্যান্ডীয় সংবিধান|আইরিশ সংবিধানের খসড়া তৈরি করা হয়, যা বর্তমানে সংবিধান কক্ষ নামে পরিচিত।
ঠাকুরনগর

ঠাকুরনগর ভারতের পশ্চিমবঙ্গের উত্তর চব্বিশ পরগনা জেলার বনগাঁ মহকুমা অন্তর্গত একটি সেন্সাস টাউন। এটি গাইঘাটা থানা ও গাইঘাটা ব্লক-এর অন্তর্গত। এখানে ঠাকুরনগর রেলওয়ে স্টেশন নামে একটি স্টেশন রয়েছে। রেল স্টেশনটি কলকাতা, বারাসাত ও বনগাঁ শহরের যোগাযোগ রক্ষা করে।এছা্ড়া ঠাকুরনগর থেকে রানাঘাট, নবদ্বীপ ও গাইঘাটার জন্য বাস পরিসেবা রয়েছে বর্তমানে এই শহরে একটি পৌরসভা হবে বলে জানিয়েছেন পশ্চিমবঙ্গ সরকার।
ঠাকুরনগর সমুদ্র সমতল থেকে ৯ মিটার উচ্চতায় অবস্থিত।এই এলাকা অর্সেনিক কবলিত।
বর্তমানে পশ্চিমবঙ্গ সরকার ঠাকুরনগর কে পৌরসভা এলাকায় রূপান্তরিত করার প্রস্তাব দিয়েছে।
ঠাকুরনগরে দুটি উচ্চমাধ্যমিক বিদ্যালয় রয়েছে।এগুলি হল-
ঠাকুরনগর একটি সরকারি মহাবিদ্যালয় বা কলেজ বর্তমানে চালু হয়েছে।
মতুয়া সম্প্রদায়ের মানুষের কাছে ঠাকুরবাড়ি ও মতুয়া ধাম বর্তমানে একটি গুরুত্বপূর্ণ মতুয়া তীর্থ কেন্দ্রে পরিণত হয়েছে। মতুয়া ধাম ঠাকুরনগর রেল স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের গুরু ও সমাজসংস্কারক হরিচাঁদ ঠাকুর এবং তার পুত্র গুরুচাঁদ ঠাকুরের আদর্শে মতুয়া ধামে মেলা বসে যা ঠাকুরনগরের মেলা হিসাবে পরিচিত ।
জারবেরা

জারবেরা () ( or ) L. বা ঝাড়বালা হচ্ছে এস্টারেসি (ডেইজি পরিবারের) একটি গণের উদ্ভিদের নাম। জার্মান পরিবেশবিদ ট্রাগোট জরবার প্রথম এই ফুলের গণটির অস্তিত্ব আবিষ্কার করেন বলে তার নামানুসারেই ফুলটির এরকম নামকরণ হয়েছে | (১৭১০-১৭৪৩) যিনি রাশিয়া ভ্রমণ করেন এবং কার্ল লিনিয়াসের বন্ধু ছিলেন।
এই মূহুর্তে সারাবিশ্বের ফুলের বাজারে চাহিদার তুঙ্গে যে ফুলগুলো রয়েছে তারমধ্যে জারবেরা অন্যতম। এজন্যই দিন দিন বাংলাদেশ সহ সারা বিশ্বেই জারবেরা চাষ বৃদ্ধি পাচ্ছে। জারবেরা ফুলের পূর্ণ বিকাশের জন্য পর্যাপ্ত পরিমাণ সূর্যের আলোর প্রয়োজন হয়।
জারবেরা বহুবর্ষজীবী বীরুৎশ্রেণির একটি উদ্ভিদ। মাটি, স্থান, খাদ্য ও পরিচর্যা ভেদে এর উচ্চতা প্রায় ৩০-৫০ সে.মি.পর্যন্ত হতে পারে। এই গাছ দেখতে গুচ্ছাকার বা ঝোপপূর্ণ হয়ে থাকে। এর প্রত্যেকটি কাণ্ডের অগ্রভাগে ফুল ফোটে। ফুল লাল, হলুদ, সাদা কমলা ও গোলাপি রঙের হয়ে থাকে। সাধারণত সারা বছরই অল্প পরিমাণ ফুল ফুটলেও এপ্রিল-মে মাসে বেশি ফুল ফোটে।
জারবেরা সব ধরনের জলবায়ুতেই কমবেশি জন্মায়। তবে উজ্জ্বল সূর্যের আলো যুক্ত স্থানে লাগালে জারবেরা গাছ খুব ভালো হয় ও এর ফুলও উন্নতমানের হয়। বাংলাদেশে শীতকালে ও শীতের শেষের দিকে এর চাষাবাদ বেশি হতে দেখা যায়। যে কোন উৎসবে নারীদের খোপায় জারবেরা গুঁজে দিয়ে নিজের সাজ ও সৌন্দর্য বাড়িয়ে নিতে ব্যাপক ভাবে দেখা যায়। জারবেরা ৪০টির বেশি প্রজাতি রয়েছে।
বংশবিস্তারের জন্য জারবেরা গাছের মুল, শিকড় ও মূলসহ কাণ্ড আলাদা করে গাছের সংখ্যা বাড়ানো যায়। আবার এর বীজ রোপণ করেও বংশবিস্তার ঘটানো যায়।
চর পার্বতী ইউনিয়ন

চর পার্বতী বাংলাদেশের নোয়াখালী জেলার অন্তর্গত কোম্পানীগঞ্জ উপজেলার একটি ইউনিয়ন।
চর পার্বতী ইউনিয়নের আয়তন ১৭.৬০ বর্গ কিলোমিটার। 
২০১১ সালের আদমশুমারি অনুযায়ী চর পার্বতী ইউনিয়নের জনসংখ্যা ২৯,৯৫৬ জন। 
কোম্পানীগঞ্জ উপজেলার উত্তর-পূর্বাংশে চর পার্বতী ইউনিয়নের অবস্থান। এ ইউনিয়নের উত্তর-পশ্চিমে সিরাজপুর ইউনিয়ন, দক্ষিণ-পশ্চিমে বসুরহাট পৌরসভা, দক্ষিণে চর হাজারী ইউনিয়ন, পূর্বে ফেনী জেলার সোনাগাজী উপজেলার চর দরবেশ ইউনিয়ন ও বগাদানা ইউনিয়ন এবং উত্তরে ফেনী জেলার সোনাগাজী উপজেলার চর মজলিশপুর ইউনিয়ন ও দাগনভূঞা উপজেলার দাগনভূঞা ইউনিয়ন অবস্থিত। 
চর পার্বতী ইউনিয়ন কোম্পানীগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চর পার্বতী ইউনিয়নের স্বাক্ষরতার হার ৫১.৭%। এ ইউনিয়নে ২টি কলেজ, ৫টি উচ্চ বিদ্যালয়, ৪টি মাদরাসা, ১১টি সরকারি প্রাথমিক বিদ্যালয় রয়েছে।
কলেজ
মাধ্যমিক বিদ্যালয়
মাদ্রাসা
প্রাথমিক বিদ্যালয়
কিন্ডারগার্টেন
ঢাকা হতে বাস যোগে বসুরহাট বাজারে এসে বসুরহাট বাজার হতে সি.এন.জি যোগে চরপার্বতী ইউনিয়নে আসা যায়। 
খাল ও নদীর তালিকা 
হাট-বাজারের তালিকা 
চর পার্বতী ইউনিয়নের সবচেয়ে বিখ্যাত ধর্মীয় স্থান হল ‘বড় হাফেজ সাহেবের বাড়ি’, যা পুরো অঞ্চলে এক নামে পরিচিত। এখানে রয়েছে বড় হাফেজ নামে পরিচিত বিখ্যাত সুফি হযরত আমজাদ হোসেনের কবর। দূর দূরান্ত থেকে ধর্মপ্রাণ মানুষ কবর জিয়ারত করতে এখানে আসে।
তিনি উপমহাদেশের ইসলাম প্রচারক হিসেবে বাংলাদেশে আসেন এবং এখানে বসতি স্থাপন শুরু করে পুরো অঞ্চলে ইসলাম ধর্ম প্রচার করেন। 
ব্রিটিশ শাসনামলে তৎকালীন জমিদার হাতি নিয়ে খাজনা আদায় করতে বড় হাফেজের সামনে এলে হাতি তার সামনে লুটিয়ে পড়তো বলে কথিত আছে। 
বর্তমান পরিষদ 
প্রাক্তন চেয়ারম্যানগণের তালিকা
ঠাকুরনগর রেলওয়ে স্টেশন

ঠাকুরনগর রেলওয়ে স্টেশন শিয়ালদহ-বনগাঁ লাইন এর গোবরডাঙা ও চাঁদপাড়া রেলওয়ে স্টেশন এর মাঝে অবস্থিত একটি রেলওয়ে স্টেশন। এই স্টেশনটি ঠাকুরনগর বাজার পাশেই অবস্থিত। এই স্টেশনটি ঠাকুরনগর এলাকার যোগাযোগের একটি গুরুত্বপূর্ণ মাধ্যম। স্টেশনটি থেকে ঠাকুরনগর এর সঙ্গে কলকাতা, বারাসাত, চাঁদপাড়া ও বনগাঁ শহরের যোগাযোগ রক্ষা করা হয়। স্টেশনটিতে মোট দুটি প্লাটফর্ম রয়েছে।
এই রেলওয়ে স্টেশনটি শিয়ালদহ স্টেশন থেকে ৬৩ কিলোমিটার দূরে ২২.৯২° উত্তর ও ৮৮.৭৭° পূর্বে অবস্থিত। স্টেশনটি সমুদ্র সমতল থেকে ১০ মিটার উঁচুতে অবস্থিত।
স্টেশনের পাশ দিয়েই ঠাকুরনগর-চাঁদপাড়া রোড চলে গেছে। এছাড়া স্টেশনটি গাইঘাটা ও গোবরডাঙার সঙ্গে সড়ক পথে যুক্ত। স্টেশন থেকে চাঁদপাড়া ও শুটিয়া,গাইঘাটার,চারঘাটের সঙ্গে অটো পরিসেবা রয়েছে।সল্প দূরত্বের জন্য রয়েছে রিকসা-ভ্যান ও টোট পরিসেবা।
মমতা বন্দ্যোপাধ্যায় রেল মন্ত্রী হিসাবে ঠাকুরনগর স্টেশনের আধুনিকরণের প্রস্তাব দেন। এরপর স্টেশন এর দুটি প্লাটফর্মে সম্পূর্ণ আচ্ছাদন (সেড) দেওয়া হয়। নতুন টিকিট সংগ্রহ কক্ষ নির্মাণ করা হয়।
কিনান চোনাই

কিনান চেনাই (জন্মঃ ২৯ জানুয়ারী ১৯৯১; হায়দ্রাবাদ) ট্রাপ ডিসিপ্লিনের একজন ভারতীয় শুটার। তিনি ২০১৬ সালের ২৬ জানুয়ারীতে দিল্লিতে অনুষ্ঠিত এশিয়া অলিম্পিক শুটিংয়ে জিতে ২০১৬ গ্রীষ্মকালীন অলিম্পিকের অংশগ্রহণের যোগ্যতা অর্জন করেন।
কিনান চোনাই ভারতের হায়দ্রাবাদে একটি পারসী পরিবারে জন্মগ্রহণ করেন. তার বাবা ছিলেন একজন ট্রাপ ডিসেপ্লিনের জাতীয় স্তরের শুট্যার চ্যাম্পিয়ন এবং একজন ব্যবসাদার. তিনি একটি নির্বাচিত বিদেশী ভাষা জার্মানি নিয়ে তামিলনাড়ুর ওটির হার্বান স্কুল থেকে তার শিক্ষা সম্পন্ন করেন. স্কুল জীবনে তিনি হকি এবং ফুটবল টিমেও খেলতেন. তিনি স্কুলে ফ্রিস্টাইল সাঁতারে 3 বছর চ্যাম্পিয়ন হয়েছিলেন. 2013 তে তিনি প্রথম শটগান নেন এবং প্রাথমিক স্তরে তার বাবার কাছেই শিক্ষা পান. পরবর্তীকালে তিন চারবার অলিম্পিকে যাওয়া মানশের সিং কে ক্রীড়াশিক্ষক হিসাবে পান. তিনি ভারতের 50তম এবং 51তম জাতীয় জুনিয়র পুরুষ ট্রাপ স্যুটিং এ জিতে সোনার পদক অর্জন করেন. তিনি 
2008 কমনওয়েলথ যুব গেমসে আরোও একটি সোনার পদক জয় করেন.
28 জানুয়ারী 2016 দিল্লীতে চতুর্থ এশিয়া অলিম্পিক স্যুটিং এ বাছাইপর্বের পর 2016 গ্রীষ্মকালীন অলিম্পিকে কিনান যোগ্যতা অর্জন করেন, যেখানে তিনি পুরুষ ট্রাপে 19তম স্থানে যোগ্যতা অর্জন করেন.
বাংলার স্থান-নাম প্রত্যয়ের তালিকা

স্থান-নাম হচ্ছে যে কোন স্থানের বা ভৌগোলিক অঞ্চলের সাধারণ নাম। বাংলার বিভিন্ন ধরনের স্থান-নাম প্রত্যয় দেখা যায়। বেশিরভাগ স্থান-নামের প্রত্যয় অংশে সংস্কৃত, প্রাকৃত, দেশী, আরবি, ফার্সি ইত্যাদি ভাষা হতে উদ্ভূত শব্দের প্রত্যয় যুক্ত হতে দেখা যায়।
শিয়ালদহ–হাসনাবাদ–বনগাঁ–রানাঘাট লাইন

শিয়ালদহ–হাসনাবাদ–বনগাঁ–রানাঘাট লাইন হল তিনটি লাইনের সাংযোগ। লাইন তিনটি হল- শিয়ালদহ-বনগাঁ,বারাসাত-হাসনাবাদ ও বনগাঁ-রানাঘাট লাইন। এই তিনটি লাইনের মোট দৈর্ঘ্য ১৬২ কিলোমিটার। এর প্রান্তিক স্টেশনগুলি হল শিয়ালদহ, হাসনাবাদ ও বনগাঁ। এটি কলকাতা শহরতলি রেলওয়ে ব্যবস্থার অংশ এবং পূর্ব রেলের অন্তর্গত।
শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ এবং অন্যটি রানাঘাট ও বনগাঁকে যুক্ত করে। মার্টিন্স লাইট রেলওয়ে ১৯১৪ সালে বারাসত থেকে বসিরহাট পর্যন্ত ২ ফুট ৬২৬ এমএম (৭২৬ মিমি) হালকা রেলওয়ে নির্মাণ করে এবং পরবর্তীকালে হাসনাবাদ পর্যন্ত প্রসারিত করা হয়। লাইন ১৯৫৭ এবং ১৯৬২ সালের মধ্যে ১,৬৭৬ মিমি (৫ ফুট ৬ ইঞ্চি) ব্রড গেজে রূপান্তরিত হয়েছিল। ১৯৬৩-৬৪ সালে শিয়ালদহ-দমদম-বারাসত-অশোকনগর-বনগাঁ সেক্টরটি বিদ্যুতায়িত হয়। অবশিষ্ট লাইন ১৯৭০ সালের মধ্যে বিদ্যুতায়িত করা হয়।
১৯৬৩-৬৪ সালে শিয়ালদহ-অশোকনগর সেক্টরকে বিদ্যুৎ সরবরাহ করা হয়। অবশিষ্ট লাইন ১৯৭০ সালে বিদ্যুতায়িত করা হয়।
শিয়ালদহের কাছাকাছি নরকেডাঙা খালের কাছে একটি ইএমইউ গাড়ী চালা রয়েছে, যার মধ্যে কিছু ইঞ্জিন রাখারও স্থান রয়েছে। বারাসাতে একটি ইএমইউ কারশেড বা গাড়ী চালা রয়েছে, যা রেল ইঞ্জিন এবং গাড়ির রক্ষণাবেক্ষণের জন্য তৈরী করা হয়েছে।
এই রেলপথের একমাত্র প্রধান ট্রেন বন্ধন এক্সপ্রেস। এই রুটে অনেক স্থানীয় ট্রেনও রয়েছে।
দ্য কপিল শর্মা শো

দ্য কপিল শর্মা শো হলো একটি ভারতীয় হিন্দি স্ট্যান্ড আপ কমেডি এবং টক শো, যেটি ২০১৬ সালের ২৩শে এপ্রিলে প্রথম প্রচারিত হয়েছিল (বর্তমানে এই অনুষ্ঠানের দ্বিতীয় মৌসুম চলছে)। এই অনুষ্ঠানটি সনি টিভিতে সম্প্রচারিত হয়। এই অনুষ্ঠানটি "শান্তিবন নন-কো-অপারেটিভ হাউজিং সোসাইটি"তে বসবাসরত কপিল শর্মা এবং তার প্রতিবেশীদের নিয়ে আবর্তিত। এই অনুষ্ঠানের প্রতিটি পর্বে বিশেষ অতিথিরা সাক্ষাৎকার ও তাদের চলচ্চিত্রের প্রচারণার জন্য উপস্থিত হন। এই অনুষ্ঠানের মঞ্চ ভারতের মুম্বই শহরের গোরেগাঁওয়ের ফিল্ম সিটিতে অবস্থিত।
এই অনুষ্ঠানের বিন্যাসটি মূলত কালার্স-এ প্রচারিত "কমেডি নাইটস উইথ কপিলের" মতো। "দ্য কপিল শর্মা শো" কপিল শর্মা এবং তার দলের অন্যান্য সদস্যদের নিয়ে আবর্তিত; যাদের মধ্যে কিকু শারদা, সুমনা চক্রবর্তী, চন্দন প্রভাকর, ভারতী সিং, কৃষ্ণ অভিষেক এবং রোশেল রাও অন্যতম, এরা সকলে শান্তিবন নন-কো-অপারেটিভ হাউজিং সোসাইটির বাসিন্দা হিসেবে এই অনুষ্ঠানে অংশগ্রহণ করেন। সাধারণত প্রতিটি পর্ব প্রধানত দুই অংশে বিভক্ত থাকে: প্রথম অংশে অনুষ্ঠানের অভিনেতারা কৌতুকনাট্য পরিবেশন করেন এবং দ্বিতীয় অংশে অনুষ্ঠানে উপস্থিত অতিথিগণের সাক্ষাৎকার পরিবেশন করা হয়, একই সাথে অনুষ্ঠানের অভিনেতারা উপস্থিত অতিথিদের সাথে কৌতুক পরিবেশন করে থাকে। নবজ্যোত সিং সিধু এই অনুষ্ঠানের স্থায়ী অতিথি, যিনি তার কবিতার মাধ্যমে বিনোদন প্রদান করেন।
আবদুল জলিল (বীর প্রতীক)

আবদুল জলিল (জন্ম: ১৯৪৩ এবং মৃত্যু :৮ই ডিসেম্বর, ২০১৭ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
আবদুল জলিলের জন্ম যশোরের ঝিকরগাছা উপজেলার পাল্লা গ্রামে। তার বাবার নাম মোহর আলী মোড়ল এবং মায়ের নাম ইয়ার বানু। তার স্ত্রীর নাম হালিমা বেগম। এ দম্পতির চার ছেলে ও তিন মেয়ে। 
১৯৭১ সালে আবদুল জলিল ইপিআরের ৭ নম্বর উইংয়ের অধীনে জয়পুরহাটের পাঁচবিবি সীমান্ত বিওপিতে কর্মরত ছিলেন। মুক্তিযুদ্ধ শুরু হলে তিনি সেখান থেকে পালিয়ে নিজ এলাকা যশোরের ঝিকরগাছায় চলে আসেন। পরে ওখানকার ইপিআরে সঙ্গে যোগ দেন। তাদের সঙ্গে বিভিন্ন স্থানে প্রাথমিক প্রতিরোধ যুদ্ধে অংশ নেন। এরপর ভারতে যান।
১৯৭১ সালের অক্টোবরের শেষ দিকে সন্ধ্যাবেলায় যশোর জেলা সদরের পশ্চিমে ঝিকরগাছা উপজেলায় পাকিস্তানি বাহিনীর উপর আক্রমণের জন্য অতি সন্তর্পণে মুক্তিবাহিনীর একটি দল এগিয়ে যায়। দলে ছিল গণবাহিনীর ১৫ জন ও ইপিআরের কয়েকজন। তারা দোসহাতিনায় অবস্থান নেন। সেখানে পাকিস্তানি বাহিনীর একটি শক্ত ডিফেন্স ছিল। মুক্তিযোদ্ধাদের নেতৃত্বে ছিলেন অলীক কুমার গুপ্ত। সেকেন্ড ইন কমান্ড ছিলেন আবদুল জলিল। আনুমানিক সন্ধ্যা সাতটার দিকে পাকিস্তানি বাহিনীর ডিফেন্স লক্ষ্য করে একযোগে গর্জে উঠল মুক্তিযোদ্ধাদের সব অস্ত্র। পাকিস্তানি বাহিনী প্রথম দিকে পাল্টা আক্রমণের তেমন সুযোগ পেল না। ওখান থেকে শোনা গেল শুধু চিৎকার আর আর্তনাদ। বিপর্যস্ত হয়ে গেল শত্রুর ডিফেন্স। একটু পর তারা পাল্টা আক্রমণ শুরু করে। শুরু হলো তুমুল যুদ্ধ। আবদুল জলিল ও অন্য মুক্তিযোদ্ধারা বীরত্বের সঙ্গে যুদ্ধ করতে থাকেন। এই যুদ্ধে পাকিস্তানি বাহিনীর ১০ জন সেনা নিহত হয়। তাদের পাঁচটি চায়নিজ রাইফেল, কিছু হেলমেট ও খাদ্য মুক্তিযোদ্ধাদের দখলে আসে। মুক্তিযোদ্ধাদের পক্ষে একজন গেরিলা যোদ্ধা আহত হন। আবদুল জলিল মুক্তিবাহিনীর ৮ নম্বর সেক্টরের বসরা সাব-সেক্টরের অধীন ঝিকরগাছা ও শার্শা এলাকায় যুদ্ধ করেন। বেশিরভাগ সময় তিনি ঝিকরগাছায় অবস্থান করতেন। মুক্তিযুদ্ধ চলাকালে এই এলাকায় প্রতিনিয়ত যুদ্ধ হয়েছে। মে মাসের দিকে পাকিস্তানি সেনারা ঝিকরগাছা উপজেলার আজমপুর, বোদখানা, দোসহাতিনা, গঙ্গাধরপুর গ্রামে বিভিন্ন দিন আক্রমণ করে। আবদুল জলিল ইপিআরদের সঙ্গে নিয়ে তখন পাকিস্তানি বাহিনীর ওপর পাল্টা আক্রমণ চালান। ফলে তখন পাকিস্তানিরা ফিরে যেতে বাধ্য হয়। পাকিস্তানিরা জানতে পারে, এসব আক্রমণের নেতৃত্ব দিয়েছেন ইপিআরের আবদুল জলিল। তখন তারা লোকজনের সামনে বলে, ‘জলিল জিন হে না, রকেট হে।’ সেই থেকে আবদুল জলিল হয়ে যান রকেট জলিল। আবদুল জলিল একবার ঝিকরগাছার সিংড়ি ইউনিয়নের মধুখালী গ্রামে রাস্তায় মাইন বিস্ফোরণ ঘটিয়ে শত্রুপক্ষের কয়েকজনকে হতাহত করেন। এক দিন বেনেয়ালি এলাকা থেকে এক বিদেশি নারী যাজককে তিনজন পাকিস্তানি সেনা ধরে নিয়ে যাচ্ছিল। খবর পেয়ে আবদুল জলিল সহযোদ্ধা হাজারী লাল তরফদারকে সঙ্গে নিয়ে তাদের আক্রমণ করেন এবং নারী যাজককে উদ্ধার করেন। দুই পাকিস্তানি সেনা তাদের হাতে নিহত হয়। একজনকে তারা জীবিত অবস্থায় আটক করেন।
জোনাকির আলো

জোনাকির আলো ২০১৪ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন খালিদ মাহমুদ মিঠু। ত্রিভুজ প্রেমের এই গল্পে অভিনয় করেছেন বিদ্যা সিনহা সাহা মীম, মামনুন হাসান ইমন, কল্যাণ কোরাইয়া। এছাড়া বরেণ্য চিত্রশিল্পী এস এম সুলতানের চরিত্রে অভিনয় করেছেন গাজী রাকায়েত। চলচ্চিত্রটি অস্ট্রেলিয়ার মেলবোর্ন আন্তর্জাতিক চলচ্চিত্র উৎসব, যুক্তরাষ্ট্রের ট্রাইব্যাকা ও ফ্লোরিডা এবং ভারতের দিল্লী ও জয়পুর চলচ্চিত্র উৎসবে প্রদর্শিত হয়েছে। চলচ্চিত্রটি ২০১৪ সালের জানুয়ারি মাসে ভারতের মুম্বাইয়ে অনুষ্ঠিত ১২তম এশিয়ান চলচ্চিত্র উৎসবে দর্শকদের পছন্দে শ্রেষ্ঠ চলচ্চিত্রের পুরস্কার লাভ করে। ২০১৪ সালের ১৩ই সেপ্টেম্বর রোমানিয়ার ব্রার্সভ আন্তর্জাতিক চলচ্চিত্র উৎসব-এ রোমানিয়ান সাবটাইটেলসহ প্রদর্শিত হয় এবং পরিচালক খালিদ মাহমুদ মিঠু জুরিদের বিচারে শ্রেষ্ঠ পরিচালকের পুরস্কার অর্জন করেন। একই বছর ডিসেম্বর মাসে দিল্লী আন্তর্জাতিক চলচ্চিত্র উৎসব-এ সেরা চলচ্চিত্র হিসেবে 'অ্যাক্রস দ্য বর্ডার' পুরস্কার অর্জন করে। এছাড়া ৩৯তম জাতীয় চলচ্চিত্র পুরস্কারে বিদ্যা সিনহা সাহা মীম শ্রেষ্ঠ অভিনেত্রী এবং কনক চাঁপা চাকমা শ্রেষ্ঠ পোশাক ও সাজসজ্জার জন্য পুরস্কার অর্জন করেন।
কবিতা একজন সমাজকর্মী। সামজিক বিভিন্ন সমস্যা নিয়ে সে কাজ করে। সমুদ্রের পারে ঘুরতে গিয়ে পরিচিত হয় আলোকচিত্রী সমুদ্রের সাথে। সামাজিক কাজ করতে গিয়ে দাদুর সাহায্যে দেখা হয় বরেণ্য চিত্রশিল্পী এস এম সুলতানের সাথে। তার শিশুদর্শনের বিষয়বস্তু তাকে নাড়া দেয়। তাই সে এস এম সুলতানের সহযোগিতায় এগিয়ে আসে এবং তার কাজে সাহায্য করতে বিভিন পরিকল্পনা তৈরি করে। এরই মধ্যে তার বিয়ে হয় এক জমিদারের একমাত্র ছেলে সুবর্ণের সাথে। কিন্তু বিয়ের কিছু দিন পর আসে একটি দুঃসংবাদ যা তাদের সুখের সংসারে বিঘ্ন ঘটায়। কবিতা ফিরে আসে নিজের ঠিকানায়। একনিষ্ঠভাবে মনোনিবেশ করতে চায় সমাজসেবায়। এই সময়ে তাকে সঙ্গ দিতে এগিয়ে আসে তার পূর্ব পরিচিত সমুদ্র। সমুদ্রের সাথে তার ঘনিষ্ঠ হতে থাকলে ফিরে আসে সুবর্ণ। এখন কি করবে কবিতা? আবার ফিরে যাবে সুবর্ণের কাছে, নাকি সমুদ্রের সাথে নতুনভাবে জীবন শুরু করবে, নাকি নিজেই জোনাকির আলো হয়ে একা একা জ্বলবে?
চলচ্চিত্রটির শ্যুটিং হয় সেন্টমার্টিন, রাঙামাটি, কুমিল্লা, টাঙ্গাইল জমিদার বাড়ি, এবং ঢাকার সাভারে।
২০১৪ সালের জানুয়ারি মাসে ভারতের মুম্বাইয়ে অনুষ্ঠিত ১২তম এশিয়ান চলচ্চিত্র উৎসব-এ জোনাকির আলো ছায়াছবিটির প্রিমিয়ার শো হয়। এই বছর পহেলা বৈশাখে ছায়াছবিটি বাংলাদেশের ঢাকার স্টার সিনেপ্লেক্স, ব্লকবাস্টার সিনেমাস ও শ্যামলী সিনেপ্লেক্সে মুক্তি পায়।
জোনাকির আলো ছায়াছবিটির সঙ্গীত পরিচালনা করেছেন ইমন সাহা, হায়দার হোসেন ও ইবরার টিপু। গীত রচনা করেছেন মোহাম্মদ রফিকুজ্জামান, হায়দার হোসেন, ইউসুফ আল মামুন ও জুয়েল মাহমুদ।
৩৯তম জাতীয় চলচ্চিত্র পুরস্কার
এশিয়ান চলচ্চিত্র উৎসব
ব্রার্সভ আন্তর্জাতিক চলচ্চিত্র উৎসব
দিল্লী আন্তর্জাতিক চলচ্চিত্র উৎসব
সফটওয়্যার সংকট

সফটওয়্যার ক্রাইসিস শব্দটি কম্পিউটার বিজ্ঞান এর শুরুর দিকে ব্যবহৃত একটি শব্দ যা নির্দিষ্ট সময়ের মধ্যে কার্যকর ও ব্যবহারযোগ্য কম্পিউটার প্রোগ্রাম তৈরিতে ব্যর্থতা বোঝাতে ব্যবহৃত হত। সফটওয়্যার ক্রাইসিসএর কারণ ছিল কম্পিউটার এর ক্রমবর্ধমান শক্তি বৃদ্ধি এবং জটিল সমস্যা সমাধানের সক্ষমতাহীনতা, সেই সময় প্রচুর সফটওয়্যার সংক্রান্ত সমস্যা সৃষ্টি হয়েছিল কারণ বিদ্যমান পদ্ধতি (method) তা সমাধানের জন্য যথেষ্ট ছিল না।
"সফটওয়্যার ক্রাইসিস" শব্দটি ১৯৬৮ সালে জার্মানিতে প্রথম ন্যাটো(NATO) সফটওয়্যার ইঞ্জিনিয়ারিং সম্মেলনে কিছু অংশগ্রহণকারীদের দ্বারা ব্যবহৃত হয়েছিল। Edsger Dijkstra ১৯৭২ সালে এসিএম টুরিং পুরস্কার এর বক্তৃতায় এই একই সমস্যার কথা উল্লেখ করেন:
সফটওয়্যার ক্রাইসিস এর কারণ গুলো হার্ডওয়্যার সংক্রান্ত জটিলতা এবং সফটওয়্যার উন্নয়ন প্রক্রিয়ার সাথে সংযুক্ত ছিল. সংকট এর কারণে বিভিন্ন সমস্যা দেখা দিচ্ছিল
১০ মুহররম

১০ মুহররম () বা ১০ মুহররম আল-হারাম হলো ইসলামি বর্ষপঞ্জির প্রথম মাস মুহররমের দশম দিন এবং একই সঙ্গে হিজরী বছরেরও ১০ম দিন। বছর শেষ হতে আরও ৩৪৪ বা ৩৪৫ দিন বাকি রয়েছে। ইসলামি বর্ষপঞ্জি চাঁদের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়।
হাবরা রেলওয়ে স্টেশন

হাবরা রেলওয়ে স্টেশন শিয়ালদহ-বনগাঁ লাইনের একটি গুরুত্বপূর্ণ রেলওয়ে স্টেশন। এটি কলকাতা শহরতলির রেল ব্যবস্থার একটি অংশ। এটি হাবরা শহর ও বৃহত্তর হাবরার (হাবরা, অশকনগর-কল্যাণগর ও গুমা) প্রধান রেলওয়ে স্টেশন।
এই স্টেশনের কোড হল এইচবি। এই স্টেশনটি হাবরা শহরে পরিষেবা প্রদান করে।
এটি শিয়ালদহ রেলস্টেশন থেকে ৪৫ কিলোমিটার উত্তর পূর্বে অবস্থিত এবং পূর্ব রেলের শিয়ালদহ-বনগাঁ শাখা লাইনের বারাসাত থেকে ২৩ কিমি দূরে অবস্থিত। স্টেশনটি সমুদ্র সমতল থেকে ১১ মিটার উঁচু। গোবরডাঙা, ঠাকুরনগর এবং বনগাঁর স্থানীয় ট্রেনগুলি এই শহরটিকে শিয়ালদহ স্টেশন এবং সেই সাথে শিয়ালদহ-বনগাঁর শাখা লাইনের অন্যান্য স্টেশনগুলির সাথে সংযুক্ত করে। হাবড়া স্টেশন রোডটি সরাসরি এনএইচ ৩৫ (যশোর রোড) এর সাথে সংযুক্ত। এই স্টেশনটি বনগাঁ ও বারাসতের মধ্যকার অন্যতম একটি প্রধান রেলস্টেশন।
হাবড়া কলকাতা শহরতলি রেলওয়ের শিয়ালদহ–হাসনাবাদ–বনগাঁ–রানাঘাট লাইনে অবস্থিত। ১৮২৮-৮৪ সালে বেঙ্গল সেন্ট্রাল রেলওয়ে কোম্পানি বনগাঁ হয়ে দমদম থেকে খুলনার (বর্তমান বাংলাদেশে) মধ্যে সংযোগ লাইন নির্মিত করে। ১৯৬৩-৬৪ সালে সিলাহ-দম দম-বারাসাত-অশোক নগর-বনগাঁও সেক্টরের লাইন বিদ্যুতায়িত করা হয়েছিল।
স্টেশনটিতে মোট ৩টি প্লাটফর্ম রয়েছে। এখানে সংরক্ষিত ও অসংরক্ষিত - উভয় প্রকার রেল টিকিট সংগ্রহের ব্যবস্থা রয়েছে। স্টেশনে পানীয় জলের ব্যবস্থা রয়েছে।
আকবরের সমাধিসৌধ

আকবরের সমাধিসৌধ মুঘল স্থাপত্যের একটি অন্যতম গুরুত্বপূর্ণ নিদর্শন। ৪৮ হেক্টর (১১৯ একর) জমির ওপর স্থাপিত সমাধিসৌধটি ভারতের উত্তর প্রদেশের আগ্রার শহরতলী সিকান্দ্রাতে অবস্থিত। ১৬০৫ সালে সমাধিসৌধটির নির্মাণ কাজ শুরু হয় এবং ১৬১৩ সালে নির্মাণ সম্পন্ন হয়।
বর্তমান ভারতের আগ্রা হতে প্রায় ৬.৫ কি.মি. পশ্চিমে সিকান্দ্রায় (স্থানের নামা) নির্মিত আকবরের সমাধিসৌধ। শুরুটা আকবর নিজে করলেও, সমাপ্ত করেন জাহাঙ্গীর।
আকবরের বিরাট ব্যক্তিত্ব যেখানে শায়িত তার স্থাপত্যিক বৈশিষ্ট্য অনন্য। এখানকার নকশা আড়ম্বরপূর্ণ না হলেও বিরাট একটা এলাকার মাঝখানে অবস্থিত। মূল সসমাধিসৌধ বর্গাকার নকশায় উদ্যানের মাঝখানে নির্মিত হয়েছে। বহি:স্থ দেয়ালের ঠিক মাঝখানে প্রবেশপথ রয়েছে।
সুব্রত ব্যানার্জী

সুব্রত বন্দ্যোপাধ্যায় (৩ মে ১৯৪৫ - ১৯ আগস্ট ২০১৬) ভারতের বিশিষ্ট আন্তর্জাতিক ক্রিকেট আম্পায়ার ছিলেন। ১৯৮৩ থেকে ১৯৯৮ সময়কালে তেরোটি একদিনের আন্তর্জাতিক পরিচালনা করেছেন ‘সুবু’ ডাকনামে পরিচিত সুব্রত ব্যানার্জী। পুরুষ ও মহিলাদের আন্তর্জাতিক খেলা পরিচালনার পাশাপাশি বয়সভিত্তিক প্রতিযোগিতাসহ মহিলাদের টেস্ট ক্রিকেটেও আম্পায়ারিত্ব করেছেন তিনি।
সুদীর্ঘ ১৫ বছর আন্তর্জাতিক ক্রিকেট অঙ্গনে সরব থেকেছেন। নভেম্বর, ১৯৮৩ সালে বরোদায় অনুষ্ঠিত ভারত বনাম ওয়েস্ট ইন্ডিজের মধ্যকার একদিনের আন্তর্জাতিকের মাধ্যমে ক্রিকেট খেলা পরিচালনায় অভিষেক ঘটে তার। মে, ১৯৯৮ সালে গোয়ালিয়রে স্বাগতিক ভারত ও কেনিয়ার মধ্যে সর্বশেষ ওডিআই পরিচালনা করেছেন।
এছাড়াও, ৬৪টি প্রথম-শ্রেণীর ক্রিকেটসহ ওডিআইয়ে টেলিভিশন আম্পায়ার এবং ২০০১ সালে মোহালিতে ভারত-ইংল্যান্ডের মধ্যকার টেস্ট খেলায় সংরক্ষিত আম্পায়ার ছিলেন তিনি। বিসিসিআইয়ের আম্পায়ার কোচের দায়িত্ব পালনের পাশাপাশি আম্পায়ার প্রশিক্ষকও ছিলেন তিনি।
সাবেক টেস্ট আম্পায়ার সুনীল বন্দ্যোপাধ্যায়ের সন্তান ছিলেন তিনি। ৭১ বছর বয়সে কলকাতায় দেহাবসান ঘটে তার।
শিলুয়া মন্দির

শিলুয়া মন্দির ফেনীর ছাগলনাইয়া উপজেলার একটি প্রাচীন মন্দির।
শিলুয়া মন্দির বাংলাদেশের চট্টগ্রাম বিভাগের ফেনীর পূর্বভাগে ছাগলনাইয়া উপজেলায় পাঠাননগর ইউনিয়নের মধ্য শিলুয়া গ্রামে অবস্থিত।
প্রাচীন শিলামূর্তির ধ্বংসাবশেষ উদ্ধারের কারণে এই স্থানটি সে সময় থেকেই শিলুয়া বা শিল্লা নামে পরিচিত লাভ করে। প্রাচীন কালে এই স্থানে বৌদ্ধ ধর্ম ও কৃষ্টির বিকাশ ঘটেছিল বলে ধারণা করা হয়।
হাজার বছরের স্মৃতি ধারণ করছে ফেনীর ছাগলনাইয়া উপজেলায় পাঠান গড় ইউনিয়নের শিলুয়া গ্রামের এক প্রাচীন ঐতিহাসিক শিলা পাথরের ধ্বংসাবশেষ। শিলা পাথরের গায়ে খৃষ্টপূর্ব দ্বিতীয় অব্দে প্রচলিত ব্রাক্ষ্মী লিপির চিহ্ন পাওয়া গেছে। এর থেকে এখানে শিকারী  আর্য জাতির পদাচরণের প্রমাণ পাওয়া যায় এবং ধারণা করা হয় তৎকলীন সময়ে এখানে মানুষের বসবাস ছিল। যদিও এই পক্ষে তেমন কোন প্রত্নতাত্ত্বিক নমুনা নাই।
এলাকায় শিল ঘর হিসাবে এর বেশ পরিচিতি।এর কারণ বিৃটিশ আমলে শিলটির উপরে একটা সুন্দর চাউনি দেওয়া হয়েছিলো আর জায়গাটার চারপাশ লোহার রেলিং দিয়ে ঘিরে দেওয়া হয়েছিলো এবং এর রক্ষনাবেক্ষনের জন্য একজন দারোয়ান ছিলো।তবে কালের বিবর্তনে এখন আর রেলিং গুলো নেই আর দারোয়ান ও নেই।
উল্লেখ‍্য যে এখানকার স্থানীয় এক মিথ থেকে জানা যায় যে এটি মহাশূন‍্য হতে ছিটকে আসা একটি শিলা খন্ড। এই শিলা খন্ডটি দেখতে বহু দূর দুরান্ত থেকে অনেক লোক আসে। অনেকের কাছে এটি এখনো জীবিত শিলা পাথর হিসেবে পরিচিত। হিন্দু  সম্প্রদায় এ শিলা খন্ডকে  ঘিরে পূঁজো  আর্চনা  করেতো কোন এক কালে। মানত করে শিলা খন্ডের  নিচ থেকে মাটি খেত এক সময়। মানত করে মাটি খেলে মনের ইচ্ছে পূরন হয়।
সংরক্ষিত আছে :শিলার  ব্রাক্ষ্মী লিপিটি/চিহ্নটি  প্রত্নতাত্ত্বিক সংরক্ষণ আইন অনুযায়ী সংরক্ষিত রয়েছে।
যোগাযোগ ব‍্যবস্থা : এটি ফেনী থেকে ছাগলনাইয়ার সড়ক ১২/১৩ কিলো মিটার দূরবর্তী কন্ট্রাক্টর মসজিদ বাজার হতে প্রায় ৩ কি.মি. দক্ষিণে মধ্যম শিলুয়া চৌধুরীবাজারের ৫০ গজ পশ্চিমে ও শিলুয়া চৌধুরী বাড়ীর পূর্ব পাশে শীলটি অবস্থিত।
ন্যূনতম বিচ্যুতি কোণ

প্রিজমের আপাতন কোণ বিচ্যুতি কোণের সাথে ব্যস্তানুপাতিক আপতন কোণের মান ধীরে ধীরে বাড়াতে থাকলে বিচ্যুতি কোণের মান কমতে থাকে।বিচ্যুতি কোণের মান কমতে কমতে একটি সর্বনিম্ন মানে পৌছার পর এটি আর না কমে আপতন কোণের বৃদ্ধির সাথে সাথে বাড়তে থাকে।বিচ্যুতি কোণের এই সর্বনিম্ন মানকে ন্যূনতম বিচ্যুতি কোণ বলে।
নিরাপত্তা ফিউজ

বাড়িতে বা কোনো তড়িৎ বর্তনীতে তড়িৎ প্রবাহ একটি নির্দিষ্ট মান অতিক্রম করলে উৎপন্ন তাপের ফলে অগ্নিকাণ্ড ঘটতে পারে। এ ধরনের দুর্ঘটনা এড়ানোর জন্য বর্তনীতে নিরাপত্তা ফিউজ ব্যবহার করা হয় এটি সাধারনত টিন ও সীসার মিশ্রনে প্রস্তুত করা হয়ে থাকে। এর গলনাংক প্রায় ৩০০ ডিগ্রী সেলসিয়াস। এই তার এমনভাবে বেছে নেওয়া হয় যে লাইনের তার সবচেয়ে বেশি যে প্রবাহমাত্রা সহ্য করতে পারে এই তার এর চেয়েও কম প্রবাহ দ্বারা উৎপন্ন তাপে গলে যায়।
আমরা দৈনন্দিন জীবনে যেসব তড়িৎ যন্ত্রপাতি ব্যবহার করি সেগুলোর মধ্য দিয়ে একটি নির্দিষ্ট মাত্রার চেয়ে বেশি তড়িৎ প্রবাহিত হলে তা নষ্ট হয়ে যায় । বাড়ির তড়িৎ বর্তনীতে কোনো কারণে অতিরিক্ত তড়িৎ প্রবাহিত হলে অনেক সময় তার থেকে বাড়িতে আগুন পর্যন্ত লেগে যেতে পারে । এ ধরনের বৈদ্যুতিক দুর্ঘটনা এড়াবার জন্য বর্তনীতে এক ধরনের বিশেষ ব্যবস্থা নেওয়া হয় । এই বিশেষ ব্যবস্থা হলো ফিউজ তার ব্যবহার করা । ফিউজ সাধারণত টিন ও সীসার একটি সংকর ধাতুর তৈরি ছোট সরু তার । এটি একটি চিনামাটির কাঠামোর উপর দিয়ে আটকানো থাকে । তারটি সরু এবং গলনাঙ্ক কম । এর মধ্য দিয়ে একটি নির্দিষ্ট মাত্রার অতিরিক্ত তড়িৎ প্রবাহিত হলে এটি অত্যন্ত উত্তপ্ত হয়ে গলে যায় । ফলে তড়িৎ বর্তনী বিচ্ছিন্ন হয়ে যায় । এভাবে তড়িৎ প্রবাহ বন্ধ করে দিয়ে ফিউজ যন্ত্রপাতিকে রক্ষা করে । বর্তনীতে ফিউজ সিরিজ সংযোগ করতে হয় ।
ফিউজ তারের মান বিভিন্ন হয়ে থাকে । সাধারণত আমরা ৫ অ্যাম্পিয়ার , ১৫ অ্যাম্পিয়ার , ৩০ অ্যাম্পিয়ার এবং ৬০ অ্যাম্পিয়ার ফিউজ তার ব্যবহার করে থাকি । ১০ অ্যাম্পিয়ারের ফিউজ মানে এর মধ্য দিয়ে ১০ অ্যাম্পিয়ারের বেশি বিদ্যুৎ প্রবাহিত হলে এটি গলে যাবে । বিভিন্ন যন্ত্রপাতির জন্য বিভিন্ন মানের ফিউজ ব্যবহার করতে হয় । বাতি , পাখা , টিভি ইত্যাদির জন্য ৫ অ্যাম্পিয়ার ফিউজ এবং ইলেকট্রনিক কেতলি বা ইস্ত্রির জন্য ১৫ অ্যাম্পিয়ার ফিউজ ব্যবহার করতে হয় । বাড়ির মেইন ফিউজ ৩০ বা ৬০ অ্যাম্পিয়ারের হয়ে থাকে ।
ব্যাপারটা আরেকটু বুঝার চেষ্টা করি । টেলিভিশন ৫ অ্যাম্পিয়ারের বেশি বিদ্যুৎ প্রবাহের জন্য পুড়ে যায় । এখন যদি টেলিভিশনের সাথে ৩০ অ্যাম্পিয়ারের ফিউজ লাগাই তাহলে কি হবে ? এ ফিউজ কোনো কাজে আসবে না । ইলেকট্রনিক ক্যাটলির সাথে ৫ অ্যাম্পিয়ার ফিউজ লাগালে কি হবে ? সুইচ অন করলেই ফিউজটি গলে যাবে । কারণ ইলেকট্রিক ৫ অ্যাম্পিয়ারের বেশি বিদ্যুৎ প্রয়োজন হয় । যেখানে যা প্রয়োজন সেখানে তেমন মানের ফিউজ ব্যবহার করতে হবে । প্রয়োজনের তুলনায় বেশি মানের ফিউজ ব্যবহার করলে কোন কাজ দিবে না , অর্থাৎ বৈদ্যুতিক দুর্ঘটনা এড়ানো যাবে না । আবার কম মানের ফিউজ ব্যবহার করলে বারবার ফিউজ তার পুড়ে যেয়ে অসুবিধার সৃষ্টি করবে । কেউ কেউ আবার বাড়িতে ফিউজ পুড়ে গেলে তার লাগাবার সময় দুই তিনটি তার একত্র করে লাগান । এরকম কখনো করা উচিত নয় । কারণ , এতে ফিউজ এর মান বেড়ে যায় । দুইটি ১০ অ্যাম্পিয়ারের ফিউজ তার একত্র করলে ২০ অ্যাম্পিয়ার ফিউজ হয়ে যাবে ।
রাসায়নিক তুল্যাঙ্ক

কোন পদার্থের যত অংশ ওজন হিসেবে ১ ভাগ হাইড্রোজেন বা ৮ ভাগ অক্সিজেন বা ৩৫.৫ ভাগ ক্লোরিনের সাথে মিশতে পারে বা অপসারন করতে পারে তাকে ঐ পদার্থের রাসায়নিক তুল্যাঙ্ক বা তুল্য ওজন বলে।
কোন মৌলের পারমাণবিক ওজন বা যোজ্যতার অনুপাতই হচ্ছে মৌলের রাসায়নিক তুল্যাঙ্ক।
সুতরাং রাসায়নিক তুল্যাঙ্ক, m=পারমাণবিক ওজন/যোজ্যতা।
লেকল্যান্স কোষ

জরজেস লেকল্যাণ্স ১৮৬৫ সালে এই কোষ উদ্ভাবন করেন।একটি কাচের বড় ঘন পাত্রে আ্যমোনিয়াম ক্লোরাইড দ্রবনের মধ্যে একটি পারদের প্রলেপ দেয়া দস্তার দন্ড ডুবিয়ে এই ধরনের কোষ বানানো হয়ে থাকে।এই দন্ড ঋণাত্মক মেরু হিসাবে কাজ করে। কাচ পাত্রের মাঝখানে একটি সূক্ষ ছিদ্রযুক্ত পাত্র রাখা হয়।পাত্রটির মধ্যে একটি কার্বন দন্ডের চারদিকে কাঠকয়লার গুঁড়া,ম্যাঙ্গানিজ ডাই-অক্সাইড থাকে।কার্বন দন্ডটি ধণাত্মক মেরু হিসাবে কাজ করে। গ্যাস বেড়িয়ে যাওয়ার জন্য সচ্ছিদ্র পাত্রের উপরে একটি সরু ছিদ্র থাকে। আ্যমোনিয়াম ক্লোরাইড এই কোষের সক্রিয় তরল এবং ম্যাঙ্গানিজ ডাই-অক্সাইড পোলারন নিবারক। কাচ পাত্রের মুখ পীচ দিয়ে বন্ধ করা থাকে এবং দস্তা ও কার্বন দন্ডের মাথায় সংযগ স্ক্রু লাগানো থাকে।
Zn(s) + 2 MnO2(s) + 2 NH4Cl(aq) → ZnCl2 + Mn2O3(s) + 2 NH3(aq) + H2O
Zn(s) + 2 MnO2(s) + 2 NH4Cl(aq) + 2H2O(l) → ZnCl2 + 2Mn(OH)2(s) + 2 NH3(aq)
2NH4+(aq)+2MnO2(s)+2e- → 2MnO(OH)+2NH3
Zn → Zn2+ + 2e-